KÄÄNNEKOHTA Miehen hartiat
Tervetuloa Käännekohtaan. Olen Muyiwa.
Tämä ohjelma on tehty erityisesti miehiä varten.
Vaimot, kutsukaa miehenne TV:n ääreen.
Mitä tekee poika, kun isä pyytää häntä hakemaan veitsen?
Mies, joka oli 25 vuotta vieroituksessa, muuttuu hetkessä.
Ensin kuitenkin tapaamme teksasilaisen vieraamme.
Hän on kirjoittanut kirjan, joka haastaa miehet.
Hän on Tinashe Munyaradzi.
Tervetuloa, pastori. -Kiitos.
Tänään keskustelemme miehisistä aiheista.
Minkä haasteen kirjasi heittää miehille?
Se haastaa heidät kasvamaan Jumalan heille antamaan tehtävään.
Heidän on kannettava vastuunsa omissa perheissään -
ja koko yhteiskunnassamme.
Nykyään vastuu pyritään jakamaan tasapuolisesti.
Ravintolassakin maksetaan erikseen. Eikö kirjasi ole askel taaksepäin?
Se on askel hyvään menneisyyteen.
Jeesus vastasi yhteen kysymykseen, "ettei alussa ollut niin".
Kirjani vie meidät takaisin siihen alkuun -
ja Jumalan alkuperäiseen suunnitelmaan.
Kirjasi punaisena lankana on ajatus siitä, -
että mies voi tuntea itsensä ympärillään olevien naisten kautta.
Kuinka se toimii?
Miehet eivät ehkä näe itseään vieressään makaavassa naisessa.
Raamatun Sana opettaa, että vaimo on miehen kunnia.
Kaikki miehet eivät pidä siitä.
Kun Jumala tuo miehen elämään naisen, -
nainen on kuin vahaa, josta voi tehdä joko jotain hyvää tai huonoa.
Kun mies liehittelee naista, hän antaa tälle paljon kehuja.
Hän rakentaa naisen itsetuntoa.
Nainen on upea, koska hän saa vastata miehen kehuihin.
Kun he menevät naimisiin, mies lopettaa kehumisen -
ja nainen reagoi siihen.
Hän muuttuu miehen silmissä eri ihmiseksi, mikä yllättää miehen.
Se johtuu siitä, -
että mies lopetti naisen rohkaisemisen.
Valitettavasti emme ehdi käydä koko kirjaa läpi täällä.
Kerro kuitenkin oma tarinasi.
Menin naimisiin vuonna 1994.
Olin ollut pitkään uskossa, ja luulin olevani hyvä aviomies.
Tulit 9-vuotiaana uskoon. Milloin aloit toimia pastorina?
16-vuotiaana.
Luulin tietäväni kaiken.
Avioliitto on kuitenkin käytännössä aivan erilaista kuin teoriassa.
Ymmärsin, että päätehtäväni oli rohkaista vaimoani.
En ollut tajunnut sitä aikaisemmin.
Olimme olleet naimisissa jo 15 vuotta, -
kun Jumala alkoi puhua minulle siitä, kuinka kohtelin vaimoani.
Haaste oli niin suuri, -
että se muutti koko suhtautumiseni elämään -
ja käsitykseni ihmissuhteista.
Sain rohkeuden tutkia Jumalan Sanan periaatteita.
Se muutti elämäni. Myös vaimoni muuttui täysin.
Kun aloit tarkastella vaimoasi, -
näitkö itsesi hänessä?
Miltä hän näyttää nyt?
Nyt hän näyttää siltä, jolta itse haluaisin näyttää.
Silloin, kun en toiminut oikein miehenä, hän oli aivan erilainen.
Mitä näit hänessä silloin?
Näin naisen, joka valittaa aina ja joka ei arvosta minua miehenä.
Näin naisen, joka ei ymmärtänyt pastorin rooliani.
Pian kuulette tästä aiheesta lisää.
Miehet, pysykää kanavalla, sillä tämä on teidän ohjelmanne.
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI." JES. 61:10
Seuraavan tarinan mies kaipasi isänsä rakkautta.
Hänellä oli kova lapsuus.
ELÄMÄSTÄ VALKOKANKAALLE
Varhaisimmissa muistoissani on vihaa ja kaljan ja tupakan hajua.
Muistan isäni myöhäiset baari-illat ja hänen kenkiensä kopseen.
Jos tiskit olivat tiskaamatta, hän herätti meidät keskellä yötä -
ja huusi meille humalapäissään.
Muistan sen katseen hänen silmissään.
Seuraavana aamuna hän oli taas hyvä isä, -
joka rakasti meitä.
En hävennyt perheemme köyhyyttä.
Häpesin sitä, mitä kodissamme tapahtui.
Kun olin 8-vuotias, näin, miten isä raiskasi äidin.
Tulin koulusta kotiin ja kävelin sisään.
Kun pääsin olohuoneeseen, äiti alkoi kirkua kovaan ääneen.
Työnsin makuuhuoneen ovea, ja se aukesi.
Silloin näin isäni raiskaamassa äitiäni.
Äitini näki minut ja käski minua lähtemään katseellaan.
Isänikin huomasi minut ja käski minua hakemaan veitsen.
Kaikki tietävät, mitä se tarkoitti.
Se tarkoitti sitä yhtä veistä, johon lapset eivät saa koskea.
Kun kävelin kohti keittiötä, kuulin äidin huutavan "Älä tee sitä!"
Se särki sydämeni.
Isäni vain huusi, että minun piti hakea veitsi.
Keittiössä näin veitsen, jota kutsuimme teurastajan veitseksi.
Samassa lokerossa oli voiveitsi.
Päätin teeskennellä, etten tiennyt, mitä isäni halusi.
Otin voiveitsen ja vein sen makuuhuoneeseen.
Ojensin veitsen isälleni, mutta hän heitti sen lattialle -
ja sulki oven.
Väkivalta ja juominen jatkuivat.
Kun olin 13-vuotias, äitini haki avioeroa.
Muutimme perheväkivallan uhrien turvataloon Nashvilleen.
En tuntenut toivoa enkä iloa.
En osannut rentoutua enkä pitää hauskaa.
Jouduin psykiatriselle osastolle.
Kolmen kuukauden jälkeen sain valita, -
halusinko asua koulukodissa vai mummoni luona.
Lukion ajan asuin mummoni luona.
Olin luokan pelle. Pidin ihmisten naurattamisesta.
Teeskentelin, ettei minulle ollut tapahtunut mitään pahaa.
Halusin vain olla normaali.
Kun pääsin lukiosta, ystäväni kutsui minut seurakuntaan.
Olin töissä rakennustyömaalla, ja kiroilu oli minulle arkipäivää.
Se oli osa identiteettiäni.
Seurakunnassa näin nuoria, jotka keskustelivat Raamatusta.
He kuulostivat siltä, kuin he olisivat tunteneet Jumalan.
Tunsin siihen vetoa.
Sinä iltana menin kotiin ja ajattelin, -
että halusin mennä vain takaisin.
Parin viikon päästä nuorisopastori tuli juttelemaan kanssani.
Hän selitti minulle, että Jeesus kuoli puolestani.
Sinä iltana otin Jeesuksen vastaan.
Nuorisopastori ei tiennyt lapsuuteni kärsimyksistä.
Hän tiesi vain, että olin syntinen ja tarvitsin Jeesusta.
Sitä minä tarvitsinkin.
Minun ei tarvinnut siinä hetkessä antaa anteeksi isälleni, -
vaan vastaanottaa anteeksiantamus itselleni.
Menin naimisiin pastorin tyttären kanssa. Nyt meillä on kaksi lasta.
Toimin seurakuntamme opiskelijapastorina.
Tämän ohjelman katsojien joukossa on satutettuja ihmisiä.
Älkää keskittykö menneisyyteenne, vaan keskittykää Jeesukseen.
Hän pitää huolen kaikesta muusta.
Mitä enemmän keskityn Kristukseen, sitä enemmän saan kokea rauhaa.
Tänään tarkastelemme sitä, kuinka meistä voi tulla parempia miehiä.
Pastori Tinashe Munyaradzi on yhä kanssamme.
Tällä miehellä oli väkivaltainen isä.
Se johtui varmaan isän omasta menneisyydestä.
Miten sellaisen kierteen voi katkaista?
Ensimmäinen askel on Jeesuksen vastaanottaminen.
Kun uskomme häneen, hän muuttaa elämämme.
Toiseksi on tärkeää hyväksyä, että menneisyytemme on osa meitä.
Seuraava askel on antaa anteeksi niille, joiden syytä se on.
Sitten voimme pyytää Herraa vapauttamaan meidät.
Tällä tarinalla oli onnellinen loppu.
Voiko Jeesuksen vastaanottaminen todellakin olla ratkaisu?
Oletko saanut palautetta kirjastasi ihmisiltä, -
jotka ovat ottaneet hänet vastaan ja nähneet elämänsä muuttuvan?
Jeesuksen vastaanottaminen ei yksin riitä siihen, -
että pääsemme pois kierteestä.
Meidän on myös saatava tietoa ja ymmärrettävä tilanteemme.
Sitten voimme pyytää Jumalaa vapauttamaan meidät.
Jeesuksen vastaanottaminen ei auta, jos pysymme tietämättöminä.
Anteeksianto on tärkeää, vaikka sinulla olisi ollut huono isä.
Tämä jakso on etenkin teille, miehet, joten pysykää kanavalla.
"KATSELKAA KUKKIA, KUINKA NE KASVAVAT: -
EIVÄT NE TYÖTÄ TEE EIVÄTKÄ KEHRÄÄ.
KUITENKIN MINÄ SANON TEILLE: -
EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
Muyiwa ja Riversongz ovat julkaisseet upouuden levyn: -
"Julistamme hänen nimeään kaikkialla maailmassa."
Kuningasten Kuningas, Kirkkauden Jumala
Tilaa tämä uskomaton levy näiltä nettisivuilta: -
www.riversongz.com www.reflexcd.co.uk
Seuraavan tarinan miehen elämä oli täynnä huumeita ja väkivaltaa.
Hänen esitti pelotonta jengijohtajaa, -
joka sai kaiken, mitä halusi.
Kaikki, keitä täällä liikkuu, ovat rikollisia.
Jokaisella on jokin vehkeily tai huijaus meneillään.
He eivät välitä tulevaisuudesta.
Sellainen minäkin olin.
Ralph kasvoi Virginiassa.
Hän perusti jengin 15-vuotiaana.
Tein selväksi, että olin tosissani. Todistin sen ampumalla.
Ammuskelu vei Ralphin nuorisovankilaan.
Sitten ystävä tarjosi hänelle heroiinia ja kokaiinia.
Pääsin mielentilaan, josta en halunnut poistua.
En uskonut, että se alkaisi hallita minua.
En tiennyt, mitä minulle oli tapahtumassa.
Elämäni oli tuhon partaalla.
Se tappoi sisimpäni hitaasti.
Se vei omanarvontuntoni ja kaiken muun sen mukana.
Ralphin isä ei ollut maisemissa.
Luulin, ettei kukaan välittänyt minusta.
Sitä seurasi se, etten välittänyt itsestänikään.
En välittänyt siitä, olinko elossa.
Ralph kiersi vankiloita 25 vuoden ajan.
Nukuin aina yksi silmä auki.
Vankilassa hän suunnitteli, miten hän voisi myydä enemmän huumeita.
Ralphin äiti oli aina hänen tukenaan.
Äitini näki parhaat puoleni, kun kaikki muut näkivät huonoimmat.
Hän toi minulle kanttiinirahaa.
Hän sanoi, että tulen tekemään jotain hienoa.
Se sai minut itkemään.
Kerroin hänelle haluavani muuttua. Hän sanoi, että tarvitsen apua.
Yksi mies yritti auttaa häntä.
Hän kysyi, tiesinkö, kuka olin. Kerroin hänelle nimeni.
Hän sanoi, ettei tarkoittanut sitä.
Hän sanoi, että Jumalalla oli elämälleni tarkoitus.
Aloin miettiä, kuka oikein olin.
Jumalan rakkaus kiehtoi minua.
Ralph oli kyllästynyt huumeisiin. Hän kokeili eri vieroitusohjelmia.
Riippuvuus oli kuitenkin niin kova, etteivät ne toimineet.
Äitini oli sanonut, että Jeesus ilmestyy, kun huudan tosissani.
Niin Ralph päätti tehdä.
Sanoin Jumalalle, että jos hän on todellinen, -
hänen on autettava minua.
Sanoin, että jos hän ottaa huumeet pois, palvelen häntä koko elämäni.
Tahdoin todella vapaaksi.
Sen jälkeen en enää saanut vieroitusoireita.
Siitä tiesin, että Jeesus on todellinen.
Hän teki 30 sekunnissa sen, -
mihin vieroitusohjelmat eivät pystyneet 25 vuodessa.
Jeesus ei vapauttanut minua ainoastaan huumeista, -
vaan myös alkoholista ja tupakasta.
Hän vain otti ne pois.
Hän pesi minut puhtaaksi kaikista synneistäni.
Pystyin vain kiittämään häntä.
Kysyin häneltä, mitä hän halusi minun tekevän.
Silloin Jumala sanoi, että hän haluaa minun olevan paikoillani.
Ralph alkoi käydä seurakunnassa.
Nyt olen koukussa Jumalan Sanaan. Se on uusi tunne.
Jokainen päivä on mahtava päivä.
Kun herään aamulla, olen riippuvainen vain Herrasta.
Herra salli sen kaiken tapahtua, jotta löytäisin hänet.
Äidin rukouksiin vastattiin, ja Ralph löysi itselleen vaimon.
Tuttu tuomari kutsui Ralphin töihin vankilan vieroitusohjelmaan.
Haluan auttaa ihmisiä, jotka ovat eksyksissä.
Minä en ymmärtänyt, että Jumalalla on jokaiselle elämälle tarkoitus.
Jos etsimme ensin Jumalaa ja hänen vanhurskauttaan, -
saamme kaiken, mitä tarvitsemme.
Jos Jumala pelasti minut, vaikka olin tehnyt kaiken väärin, -
hän voi pelastaa kenet tahansa.
Kiitos, pastori, että pysyit kanssamme.
Tuon miehen elämä vaikuttaa hänen ympärillään oleviin ihmisiin.
Naisia kuitenkin pidetään yhteiskunnan selkärankana.
Kuinka suuri vaikutus on sillä, -
miten miehet elävät elämänsä maailmassamme?
On valheellista sanoa, että naiset ovat yhteiskunnan selkäranka.
Raamattu opettaa, että Jumala loi miehen kaiken sen perustaksi, -
mitä hän aikoi rakentaa.
Kun miehet eivät ole omalla paikallaan, -
silloin naiset alkavat hallita.
Siitä syntyy yhteiskunnallinen kaaos, -
koska naiset tekevät asioita, jotka eivät kuulu heille.
Jumala teki miehistä perheiden johtajia.
He ovat yhteiskuntamme perustus.
Kun miehet ymmärtävät tämän, he voivat toimia tarkoituksellisesti.
Voin kuvitella monien miesten ja naisten vastaavan, -
että onhan naisillakin oikeuksia ja taitoja, -
joilla he voivat muuttaa maailmaa.
He tarraavat kiinni oikeuksiinsa.
En yritä ottaa pois kenenkään oikeuksia.
On tärkeää palata siihen suunnitelmaan, -
joka Jumalalla oli ihmiskunnalle.
Jos toimimme Jumalan suunnitelman mukaan, saamme nähdä tuloksia.
Miesten on tultava sellaisiksi, jollaisiksi heidät suunniteltiin.
Kun juttelen naisille konferensseissa, -
he kertovat toivovansa sitä, -
että miehet ottaisivat paikkansa Jumalan suunnitelmissa -
ja jakaisivat heidän taakkansa.
Kiitos näistä viisaista sanoista.
Ohjelmamme on lopuillaan. Lopuksi kuulette laulun "Johda minua", -
jonka on kirjoittanut Matt Hammitt.
Hän lupaa perheelleen kasvaa Kristuksessa, -
jotta hän voisi rakastaa heitä oikein.
SANCTUS REAL "JOHDA MINUA"
Katson ympärilleni, näen kauniin elämäni
Se näyttää lähes täydelliseltä
Kuvassa näen kauniin vaimoni
Hän hymyilee aina
Hymyn takaa kuulen kuitenkin äänen, joka sanoo: -
Johda minua vahvoin käsin
Pysy pystyssä, kun en jaksa enää
Älä anna minun nääntyä rakkaudennälkään
Älä jätä minua unelmiesi takia
Näytä, että jaksat taistella
Että olen yhä elämäsi rakkaus
Kutsumme tätä kodiksi
Silti olen niin yksinäinen
Näen heidän kasvonsa, viattomat katseensa
He ovat vain lapsia
Teen kovasti töitä, ja uskottelen itselleni, että he selviävät
He ovat jo itsenäisiä
Silti kuulen hiljaisen äänen
Johda meitä vahvoin käsin
Pysy pystyssä, kun me emme jaksa
Älä anna meidän nääntyä rakkaudennälkään
Älä jätä meitä unelmiesi takia
Näytä meille, että jaksat taistella
Että olemme elämäsi rakkaus
Kutsumme tätä kodiksi
Silti olemme niin yksinäisiä
Isä, anna minulle voimaa
Olla kaikkea, mihin minut on tarkoitettu
Isä, näytä minulle
Kuinka voin johtaa heitä
Johda sinä minua
Auta minua johtamaan vahvoin käsin
Pysymään aina pystyssä
Haluan rakastaa heitä
Minun ei tarvitse olla aina muualla
Näytän, että voin taistella
Annan heille parhaani
Jotta voimme kutsua tätä kodiksi
Suomennos: Hanna Tischer